กระทบไหล่ เยลเลน
ดร.ก้อ - วิรไท สันติประภพ ผู้ว่าการแบงก์ชาติ ไปประชุมร่วมกับผู้ว่าการธนาคารกลางทั่วโลก จัดโดยธนาคารเพื่อการชำระหนี้ระหว่างประเทศ หรือบีไอเอส
7 มี.ค. 2559

ดร.ก้อ - วิรไท สันติประภพ ผู้ว่าการแบงก์ชาติ ไปประชุมร่วมกับผู้ว่าการธนาคารกลางทั่วโลก จัดโดยธนาคารเพื่อการชำระหนี้ระหว่างประเทศ หรือบีไอเอส 
ดูแล้วน่าจะเคร่งเครียด แต่ ดร.ก้อ บอกว่า บรรยากาศการประชุมกลับอบอุ่น พูดคุยกันอย่างสมานฉันท์
ความที่มีแต่ผู้ว่าการธนาคารกลาง งานนี้ ดร.ก้อ เลยได้กระทบไหล่คุณป้าเยลเลน ผู้ว่าการธนาคารกลางสหรัฐ (เฟด) เจ้าของเงินดอลลาร์ที่กระจายไปทั่วโลก 
แต่ที่ประทับใจมาก คือพอถึงเวลาเที่ยง ป้าเยลเลนเธอหิ้วกระเป๋าเองสองมือ เดินถือจานไปตักอาหารที่จัดเป็นบุฟเฟ่ต์ไว้ แล้วไปนั่งร่วมโต๊ะผู้ว่าการชาติอื่นๆ 
นี่ถ้าไม่ติดว่า ดร.ก้อ เองก็ถือจานข้าวอยู่ มีหวังได้เห็นผู้ว่าฯ แบงก์ชาติของไทยเดินถือกระเป๋าให้ป้าเยลเลนแน่